Dobrý deň.
Dovoľte mi opýtať sa publika jednu otázku:
Klamali ste niekedy ako dieťa?
Ak áno, mohli by ste prosím zdvihnúť ruku?
Wow! Toto je tá najúprimnejšia skupina ľudí, akú som kedy stretol.
(smiech)
Posledných dvadsať rokov
som študoval, ako sa deti učia hovoriť klamstvá.
A dnes sa s vami podelím
o niektoré zistenia, ktoré sme odhalili.
Ale na začiatok vám poviem príbeh pána Richarda Messina,
ktorý je mojím kamarátom a riaditeľom základnej školy.
Jedného dňa mal telefonát.
Volajúci hovoril:
„Pán Messina, môj syn dnes nepríde do školy,
lebo je chorý.“
Pán Messina sa opýtal,
„S kým hovorím, prosím?“
A volajúci hovorí,
„Ja som môj otec.“
(smiech)
Tak tento príbeh –
(smiech)
veľmi pekne sumarizuje tri bežné veci,
ktorým v súvislosti s deťmi a klamstvami veríme.
Prvá, deti začnú hovoriť klamstvá
po nástupe na základnú školu.
Druhá, deti nie sú dobrí klamári.
My dospelí, vieme ľahko spoznať ich klamstvá.
A tretia, keď deti klamú už vo veľmi mladom veku,
musia mať nejaké zlé charakterové vlastnosti
a stanú sa navždy chorobnými klamármi.
Vyzerá to však tak,
že to všetko nie je pravda.
Hrali sme s deťmi z celého sveta hry,
dávali im hádanky.
Tu je príklad.
V tejto hre mali deti hádať čísla na kartičkách.
A povedali sme im, že ak vyhrajú hru,
tak vyhrajú veľkú odmenu.
Ale uprostred hry
sme si vymysleli výhovorku a odišli z miestnosti.
A predtým, ako sme opustili miestnosť,
sme im povedali, aby sa nepozerali na karty.
A samozrejme
sme v miestnosti mali skryté kamery,
aby sme sledovali každý ich pohyb.
Pretože túžba vyhrať hru bola príliš silná,
viac ako 90 percent detí sa pozrelo,
hneď ako sme odišli z miestnosti.
(smiech)
Kľúčovou otázkou je:
Keď sa vrátime a opýtame sa detí,
či sa pozreli na karty,
priznajú sa tie deti, ktoré podvádzali,
alebo budú klamať?
Zistili sme, že nezávisle na pohlaví, krajine, viere,
vo veku 2 rokov,
30 % klame,
70 % hovorí pravdu o svojom prehrešku.
Vo veku 3 rokov
50 % klame a 50 % hovorí pravdu.
Vo veku 4 rokov
klame viac ako 80 %.
A vo veku viac ako 4 roky
klame väčšina detí.
Tak ako môžete vidieť,
klamanie je naozaj typickou časťou vývoja.
A niektoré deti začnú hovoriť klamstvá
už vo veku 2 rokov.
Tak sa teraz lepšie pozrime na tie mladšie deti.
Prečo niektoré, ale nie všetky, malé deti klamú?
Pri varení potrebujete dobré ingrediencie,
aby ste uvarili dobré jedlo.
A dobré klamanie vyžaduje 2 hlavné ingrediencie.
Prvou inredienciou je teória mysle,
alebo schopnosť čítať myšlienky.
Čítanie myšlienok je schopnosť vedieť,
že rôzni ľudia majú rôzne vedomosti o situácii
a schopnosť rozlišovať medzi tým, čo viem ja
a čo vieš ty.
Čítanie myšlienok je dôležité na klamanie,
pretože základom klamania je, že ja viem,
že ty nevieš,
čo ja viem.
Preto vám môžem klamať.
Druhá kľúčová ingrediencia na dobré klamstvo je sebakontrola.
Je to schopnosť kontrolovať svoju reč, výraz tváre
a svoju reč tela tak,
aby ste vedeli povedať presvedčivé klamstvo.
Zistili sme, že tie menšie deti,
ktoré majú viac rozvinuté čítanie myšlienok a sebakontrolu,
klamú skôr
a sú sofistikovanejšími klamármi.
Ukázalo sa, že tieto dve schopnosti potrebujeme všetci na to,
aby sme dobre fungovali v spoločnosti.
V skutočnosti, nedostatočná schopnosť čítania myšlienok a sebakontroly
sú spájané s vážnymi vývojovými poruchami,
napríklad ADHD a autizmom.
Tak, keď zistíte, že vaše dvojročné dieťa hovorí svoje prvé klamstvo,
namiesto zdesenia
by ste mali oslavovať –
(smiech)
pretože to signalizuje, že vaše dieťa dorazilo na nový medzník
normálneho vývinu.
Takže, sú deti zlými klamármi?
Naozaj si myslíte, že dokážete ľahko odhaliť ich klamstvá?
Chcete to skúsiť?
Áno? OK.
Ukážem vám dve videá.
V týchto videách
deti reagujú na otázku výskumníkov:
„Pozrel si sa?“
Tak skúste mi povedať,
ktoré dieťa klame
a ktoré hovorí pravdu.
Tu je dieťa číslo jedna.
Ste pripravení?
(video) Dospelí: Pozrel si sa? Dieťa: Nie.
Kang Lee: A toto je dieťa čislo 2.
(video) Dospelí: Pozrela si sa? Dieťa: Nie
Kang Lee: OK, keď si myslíte, že dieťa číslo jedna klame,
zdvihnite ruku.
A keď si myslíte, že dieťa číslo 2 klame, zdvihnite ruku.
Ok, faktom je,
že dieťa číslo 1 hovorí pravdu,
dieťa číslo 2 klame.
Vyzerá to tak, že mnohí z vás sú zlými detektormi detských klamstiev.
(smiech)
Taktiež sme hrali podobné typy hier
s mnohými dospelými zo všetkých vrstiev spoločnosti.
A ukázali sme im mnoho videí.
V polovici videí deti klamali.
V druhej polovici deti hovorili pravdu.
A poďme zistiť, ako sa týmto dospelým darilo.
Pretože je rovnaké množstvo klamárov a tých čo hovoria pravdu,
keby ste hádali náhodne,
je 50 % šanca, že uhádnete správne.
Takže ak je vaša presnosť okolo 50 %,
znamená to, že ste zlý detektor detských klamstiev.
Tak začnime s vysokoškolákmi a so študentami práva,
ktorí majú zvyčajne obmedzené skúsenosti s deťmi.
Nie, nevedia detekovať klamstvá.
Ich presnosť je na úrovni náhodného hádania.
Ako to bude so socialnými pracovníkmi a s právnikmi ochrany detí,
ktorí pracujú s deťmi denne?
Vedia oni rozpoznať klamstvo?
Nie, nevedia.
(smiech)
Čo sudcovia,
colníci
a policajti,
ktorí sa stretávajú s klamármi dennodenne?
Vedia oni odhaliť klamanie detí?
Nie, nevedia.
A čo rodičia?
Odhalia rodičia klamanie iných detí?
Nie, neodhalia.
A odhalia rodičia klamstvá vlastných detí?
Nie, neodhalia.
(smiech)
(potlesk)
Tak, teraz sa asi pýtate,
prečo je také tažké odhaliť klamanie detí?
Dovoľte mi to ilustrovať na mojom vlastnom synovi, Nathanovi.
Toto je jeho výraz tváre,
keď klame.
(smiech)
Keď dieťa klame,
jeho výraz tváre je zvyčajne neutrálny.
Ale za týmto neutrálnym výrazom,
dieťa zažíva veľa emócií,
ako napríklad strach, vina, hanba
a možno aj trochu kúsok klamárskeho potešenia.
(smiech)
Nanešťastie, tieto emócie sú buď prchavé alebo skryté.
Preto ich zväčša nevidíme.
Za posledných päť rokov
sme sa pokúšali zistiť, ako odhaliť tieto skryté emócie.
Potom sme spravili objav.
Vieme, že pod pokožkou tváre
je hustá sieť krvných cievok.
Keď prežívame rôzne emócie,
tok krvi v tvári sa mierne mení.
Tieto zmeny sú regulované autonómnym systémom,
ktorý nevieme vedome ovládať.
Sledovaním zmien prietoku krvi v cievach tváre
vieme odhaliť tajné emócie ľudí.
Nanešťastie, emócie spojené so zmenami toku krvi v tvári
sú príliš malé na to, aby sme ich zbadali voľným okom.
Na to, aby sme vedeli odhaliť emócie ľudí,
sme vytvorili novú technológiu snímania obrazu
nazvanú „transdermálne optické snímanie.“
S bežnou videokamerou snímame ľudí,
keď zažívajú rôzne skryté emócie.
A potom s použitím našej technológie
extrahujeme obrázky zmien toku krvi v tvári.
Sledovaním týchto obrázkov
môžeme ľahko vidieť
zmeny toku krvi v tvári, ktoré sú spojené s rôznymi skrytými emóciami.
A pomocou tejto technológie
vieme odhaliť skryté emócie spojené s klamaním
a teda odhaliť klamstvá ľudí.
Vieme to urobiť neinvazívne,
vzdialene, lacno,
s presnosťou asi 85 percent,
ktorá je oveľa vyššia ako pri náhodnom hádaní.
A naviac sme objavili Pinocchio efekt.
Nie, nie tento Pinocchio efekt.
(smiech)
Toto je naozajstný Pinocchio efekt.
Keď ľudia klamú,
tok krvi do líc klesá
a tok krvi na nose stúpa.
Samozrejme, klamanie nie je jediná situácia,
ktorá vyvoláva skryté emócie.
Takže sme sa sami seba opýtali,
ako môžeme využiť našu technológiu
mimo odhaľovania klamstiev?
Jedno z použití je vo vzdelávaní.
Napríklad použitím tejto technológie vieme pomôcť učitelom matematiky
odhaliť v triede študenta,
ktorý môže zažívať veľký stres z témy, ktorú učitel učí,
a ktorému by mohol pomôcť.
Vieme ju tiež využiť v oblasti zdravotnej starostlivosti.
Napríklad ja každý deň volám svojim rodičom,
ktorí bývajú tisíce míl ďaleko.
A s použitím tejto technológie,
viem zistiť nielen to, čo sa deje v ich životoch,
ale tiež monitorovať ich tep, hladinu stresu,
ich náladu a či majú bolesti.
A možno v budúcnosti
ich šancu na infarkt alebo vysoký krvný tlak.
Môžete sa pýtať:
Dá sa to použiť na odhalenie emócii politikov?
(smiech)
Napríklad počas debaty.
No, odpoveď je áno.
Používaním televízie,
vieme detegovať tep politikov,
ich náladu a stres
a možno v budúcnosti, či nám klamú alebo nie.
Tiež to vieme využiť v marketingových prieskumoch,
napríklad zistiť,
či ľudia majú radi daný produkt alebo nie.
Vieme to využiť v zoznamovaní.
Tak napríklad,
keď sa vaša partnerka na vás usmieva,
táto technológia vám vie pomôcť určiť,
či vás má naozaj rada
alebo je iba milá.
A v tomto prípade
sa snaží byť len milá.
(smiech)
Technológia transdermálneho optického snímania
je na začiatku svojho vývoja.
Bude mnoho nových aplikácii, o ktorých dnes ani netušíme.
Ale jednu vec viem naisto,
klamanie už nikdy nebude také isté.
Ďakujem veľmi pekne.
Xié xie.
(potlesk)